|  |  |  |  |
| --- | --- | --- | --- |
| Teie |  | nr |  |
|  |  |  |  |
| Meie | 21.06.2023 | nr | 2-20-1680 |

**Konkurentsiamet**

Maksejõuetuse teenistus

e-post: info@konkurentsiamet.ee

**ETTEPANEK**

Viru Maakohtu menetluses on Osaühingu Kulina Mõis (pankrotis, registrikood: 12026097) pankrotimenetlus (tsiviilasi nr 2-20-1680), kus pankrotihaldur Martin Krupp esitas kohtule taotluse pankrotimenetluse lõpetamiseks PankrS § 158 alusel raugemise tõttu.

Pankrotiseaduse (PankrS) § 158 lõige 4 sätestab, et pärast haldurilt aruande saamist lõpetab kohus halduri ettepanekul pankrotimenetluse raugemise tõttu, kui kohus tuvastab, et pankrotivarast ei jätku massikohustuste ja pankrotimenetluse kulude katteks vajalike väljamaksete tegemiseks. Kohus ei lõpeta menetlust PankrS § 158 lõike 4 alusel, kui võlausaldaja või kolmas isik maksab massikohustuste ja pankrotimenetluse kulude katteks deposiidina selleks ettenähtud kontole kohtu poolt määratud summa või kohus rahuldab maksejõuetuse teenistuse avalduse pankrotimenetluse läbiviimiseks avaliku uurimisena (PankrS § 158 lg 6). Kohtu poolt nõutud deposiidisummat ei ole menetluses huvitatud isikud tasunud.

Enne PankrS § 158 lõike 4 alusel pankrotimenetluse lõpetamist teeb kohus juriidilisest isikust võlgniku puhul maksejõuetuse teenistusele ettepaneku esitada taotlus pankrotimenetluse läbiviimiseks avaliku uurimisena ja annab taotluse esitamiseks mõistliku tähtaja (PankrS § 158 lg 51). PankrS § 19211 lõike 1 alusel teeb kohus maksejõuetuse teenistusele vastavalt PankrS § 30 lõikes 5 või § 158 lõikes 51 sätestatule ettepaneku pankrotimenetluse läbiviimiseks avaliku uurimisena, kui juriidilisest isikust võlgnikul ei jätku pankrotimenetluse läbiviimiseks raha ja keegi ei ole tasunud PankrS § 30 või § 158 lõike 6 kohaselt menetluskulude katteks deposiiti.

**Eeltoodust tulenevalt teeb kohus maksejõuetuse teenistusele ettepaneku kohtule taotluse esitamiseks pankrotimenetluse läbiviimiseks avaliku uurimisena. Taotluse esitamise tähtaeg on 14. juuli 2023. a.** Taotlus tuleb esitada kohtule elektrooniliselt, allkirjastatult digitaalse allkirjaga, kohtu e-posti aadressile: vmkrakvere.menetlus@kohus.ee või aadressil: Rohuaia tn 8, 44308 Rakvere märkides ära tsiviilasja numbri 2-20-1680.

Lugupidamisega

*/allkirjastatud digitaalselt/*

Deniss Iškin

kohtujurist